Матю Прайър
Мъжът и двете жени

Превод от неизвестен език: Георги Ивчев, —

chitanka.info

Забавен случаи има у Езоп

за мъж, на две жени ревниви роб.

Едната — млада, другата по-стара

му скубели косите в надпревара.

Едната белите, за да изглежда млад,

а другата пък черните изтръгвала със яд.

Търпял мъжът каприза и на двете,

защото сам им се наврял в ръцете.

Живял така до оня божи миг,

когато станал олисял старик.

Разбрали хората, че бил плешив от време

и мозъкът под голото му теме.

Поука

О, кралю, тия две жени

са двете Партии през наши дни.

Изтръгнатите косми живи

не са май друго, а Прерогативи.

Персоната ти мразят всички Тори,

а Вигите с властта ти са в раздори.

Каквото да дадеш или си дал,

за тях оставаш неспособен крал.

И твоята прилича ми на оня…

Той без коса останал, ти май… и без корона.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.